അപകട കാരണം അമിതവേഗം നടി യാഷികയ്ക്കെതിരെ കേസെടുത്ത് പൊലീസ് കാര് അപകടത്തെ തുടര്ന്ന് ഗുരുതരാവസ്ഥയില് ചികിത്സയില് കഴിയുന്ന നടി യാഷിക ആനന്ദിനെതിരെ കേസെടുത്ത് പൊലീസ്. അമിത വേഗം മൂലമാണ് അപകടം സംഭവിച്ചത്. റോഡിലെ സിസിടിവി ദൃശ്യങ്ങള് പരിശോധിച്ചതിനെ തുടര്ന്നാണ് പൊലീസ് നടിക്കെതിരെ കേസെടുത്തത്. തുടര്ന്ന് യാഷികയുടെ ഡ്രൈവിങ്ങ് ലൈസന്സും പൊലീസ് വാങ്ങിയിട്ടുണ്ട്. തമിഴ്നാട്ടിലെ മഹാബലിപുരത്തിന് സമീപം ഈസ്റ്റ് കോസ്റ്റ് റോഡില് വെച്ചാണ് അപകടം സംഭവിച്ചത്. ശനിയായഴ്ച അര്ധരാത്രിയോടെയാണ് സംഭവം. സുഹൃത്തുക്കളൊപ്പം സഞ്ചരിക്കവേ കാര് നിയന്ത്രണം വിട്ട് മീഡിയനില് ഇടിക്കുകയായിരുന്നു. തുടര്ന്ന് നടിയെയും സുഹൃത്തുക്കളെയും ചെന്നൈയിലെ സ്വകാര്യ ആശുപത്രിയിലേക്ക് കൊണ്ടുപോയി. സംഭവ സ്ഥലത്ത് തന്നെ നടിയുടെ ഒരു സുഹൃത്ത് മരണപ്പെടുകയും ചെയ്തു. കവലൈ വേണ്ടാം എന്ന ചിത്രത്തിലൂടെയാണ് യാഷികാ അഭിനയരംഗത്തേക്ക് എത്തുന്നത്. ധ്രുവങ്ങള് പതിനാറ് എന്ന ചിത്രത്തിലെ വേഷം ഏറെ ശ്രദ്ധേയമായിരുന്നു. ഇരുട്ട് അറയില് മുരട്ട് കുത്ത്, സോംബി തുടങ്ങിയ ചിത്രങ്ങളിലും ശ്രദ്ധേയമ വേഷങ്ങള് അവതരിപ്പിച്ചു. ബിഗ് ബോസ് തമിഴിന്റെ സീസണ് രണ്ടിലെ മത്സരാര്ത്ഥി കൂടെയായിരുന്നു യാഷികാ.